VikipeediA 


Hispaania keel 


Hispaania keel ( espanol , castellano; ka kastiilia keel), 
on indoeuroopa keelkonna romaani rühma keel, mis on 
pärit Kastiilia regioonist Hispaanias ning millel on 2012. 
aasta seisuga 45 890 000 kõnelejat Hispaanias ja 527 
976 120 kogu maailmasJ 2 ] Seda peetakse pärast 
mandariini keelt teiseks kõige kõneldumaks emakeeleks 
maailmas 

Hispaania keel arenes vulgaarladina keelest Ibeeria 
poolsaarelt pärast Lääne-Rooma impeeriumi 
kokkuvarisemist viiendal sajandil. Vanimad hispaania 
keele mõjudega ladinakeelsed tekstid on leitud 9. 
sajandil Ibeeria poolsaare põhja poolt.tü 16. sajandi 
alguses jõudis hispaania keel Hispaania impeeriumi 
kolooniatesse, eelkõige Ameerikasse, aga ka Aafrikasse, 
Okeaaniasse ja Filipiinidele 

Umbes 75% tänapäevasest hispaania sõnavarast on pärit 
ladina keelest. Samuti on mõjusid antiiksest Kreekast. 
Teine suurim mõjutaja on olnud araabia keel Al- 
Ändalusi (711-1492) aegadest. Araabia keelest pärineb 
umbkaudu 8% sõnavarast.^ 

Hispaania keel on üks kuuest Euroopa Liidu ametlikust 
keelest 

Hispaania keele ajalugu 


Hispaania keel kuulub indoeuroopa keelte hulka, millest kõige varasemat rekonstrueeritud keelt räägiti 
umbes 5000 aastat tagasi Musta mere ääres. See levis järk-järgult kaugemale ning keele eri variante hakati 
kasutama suurtel maa-aladel: peaaegu kogu Euroopas, Indias ning nendevahelistel aladel. Migratsiooni 
tulemusena kaotasid keeled omavahel kontakti ning eraldusid üksteisest. Olenemata sellest on keelte 
grammatiline ja osalt ka sõnavaraline ühisjoonänapäevani säilinud.® 

Üheks suuremaks indoeuroopa keelte rühmaks olid itali keeled, mille alla kuulub ka ladina keel. Ajapikku 
jõudis ladina keel ka väljapoole Itaaliat. Ladina keel hakkas eristuma suure levikuala tõttu ning nii tekkis 
romaani keelerühm, mille hulka kuulusid esialgu ka hispaania ja katalaani keel. Hiljem hakkas eralduma üha 
rohkem keelesüsteeme, mis keskajal tänu rahvuste eristumisele ja riigi territoriaalsele jagunemisele said 
üheks rahvuslikuks sümboliks,® 

Ladina keele juurdumine Hispaania aladel oli erinev. Need piirkonnad, mis olid seotud Roomaga, arenesid 
kiiremini ning olid ladina keelele vastuvõtlikumad (eriti oluline oli ladina keel kaubanduses). Teised, 
kaugemad piirkonnad latiniseeriti hiljem (nt Burgos , mida peetakse hispaania keele sünnipaigaks)®. 
Põhjapoolsemad alad, nagu näiteks Kastiilia, jäid Rooma impeeriumi mõjualast välja ja nende keelde tõi 
muudatusi läänegootide võim. Seetõttu oli nende keel tol perioodil veidi normiväline. Rooma impeeriumi 
langemisega kadus ka ladina keele prestiiž, mistõttu hakkasid mitmed piirkonnad kohalikku ladina keelt 
mugavdamat® 

Hispaania keel on arenenud, võttes üle uuendusi teistelt rahvusrühmadelt. Kõige suurema panuse hispaania 
keelele on andnud araablased, kes valitsesid Hispaania aladel 8.-15. sajandil. Rekonkista ehk taasvallutuse 
ajal hakkasid inimesed lõunasse vallutatud aladele tagasi liikuma, tuues endaga kaasa kastiilia keele, mis 
ajapikku asendas rivaali araabia keele. Järgnevatel aastatel tekkisid veel erinevad keelenormid Sevillas ja 
Toledos.üü 

15.-16. sajandi maadeavastusperioodil levis hispaania keel ka üle mere Ameerikasse, Kanaaridele, 
Balkanile ja Filipiinidelet® 16. sajandil hakati Hispaanias kõneldavat baski keelt kasutama kirjanduslikel 
eesmärkidelt® 

Kuldajastul (17. sajandil) muutus kastiilia keel põhiliseks kirjandus- ja hariduskeeleks Galicias ja aladel, kus 
räägiti katalaani keelt. See põhjustas erinevates piirkondades mitmekeelsuse. 19. sajandi keskel sai ka 
katalaani keel kirjandusliku ja kultuurikeele staatuseJ® Tänapäeval on mõisted kastiilia ja hispaania keel 
sünonüümid ning esindavad rahvuslikku keelt mida räägitakse Hispaanias ja 20 riigis Ameerika mandril 
(k.a Puerto Rico)t® 

Hispaania keele kirjapilt 


Hispaania keel kasutab ladina tähestikku ning näeb välja järgnev: 





Lisaks tavapärastele kasutatakse pööratud küsi- ja hüüumärke i ja j. Samuti on hispaania keeles kasutusel 
akuutne hääldusmärk vokaalide peal: ä, e, i, ö, ü. See märgib rõhulist silpi, lisaks kasutatakse seda 
üksiksilbiliste homofooniliste (sama häälduse, kuid erineva tähendusega) sõnade eristamiseks - si ("kui") ja 
si ("jah"). Ainsad diakriitilised märgid on täht (ii), mida peetakse erinevaks tähest (n) ning mõnikord (u) 
peal kasutatav treema, näiteks sõnas bilingüe (eesti k "kakskeelne").! 18 ^ 

Hispaania keele grammatika 


Nimi- ja omadussõna süsteemidel on kaks sugu ja kaks arvu. On olemas ka artikleid, eessõnu ja määrsõnu, 
millel on ainsuse kesksugu. Hispaania keeles on umbes viiskümmend pööratud verbivormi. Verbi pööramise 
põhimõtted on järgmised: 

■ verbi aeg: minevik, olevik ja tulevik; 

■ kaks minevikku: lõpetatud ja kestev minevik; 

■ kolm isikut: esimene, teine ja kolmas; 

■ kaks arvu: ainsus ja mitmus; 

■ kolm verbilist vormi: infinitiiv ehk pöördsõna algvorm, oleviku kesksõna ja mitmuse 
kesksõna. 

Samuti kasutatakse erinevaid verbivorme, mis väljendavad formaalsust ja mitteformaalsust. Hispaania keele 
süntaks on eesti keelele vastupidine - täiendsõna asetatakse tavaliselt pärast nimisõna (näiteks gato grande 
"suur kass", gato tähendab kassi ja grande suurt).! 20 ! Hispaania keel on klassifitseeritud kui subjekt-verb- 
objekt keel; kuigi nagu enamikus romaani keeltes, on sõnade järjekord varieeruv ja sõltub pigem lausest 
endast kui süntaksist J 2 ^ Hispaania keel võimaldab ära jätta subjekti määravad asesõnad, sest neid näitab 
pöördelõppJ 22 ! 

Hispaania keele fonoloogia 


Hispaania keele hääldus on foneemiline ehk häälduspärane - loetakse, nagu on kirjas, kuid nelja erandiga. 
Neli peamist fonoloogilist jaotust toetuvad (1) foneemile IQI (teeta), (2) /s/-le silbi lõpus ja selle 
helimuutusele, mille käigus suulise konsonandi häälduskoht liigub häälekõrisse, (3) (s)-i hääldusele ja (4) 
foneemile lkl (mis muutus y-ks). 

■ Foneem IQI (hääldatakse, kui c on enne e-d ja /-d ning (z) mujal) on helitu frikatiiv (nagu 
inglise keeles thing), mida kasutab enamik Hispaania elanikkonnast, eriti põhja- ja keskosas. 
Teistes kohtades, näiteks Kanaari saartel ja Lõuna-Ameerikas, liitub IQI /s/-ga ning sellist 
hääldust kutsutakse seseo' ks. Foneemilist kontrasti väljendatakse hispaania keeles sõnaga 
distinciõn. 

■ Tähte (h) sõna alguses ja (s) sõna lõpus ei hääldata. 

■ Tähele (s) vastab hispaania keeles hääletu susisev [s]. Enamus hispaaniakeelsest 
elanikkonnast Ameerikas hääldab seda nagu tavalist s-i. 

■ Foneemi lkl kirjapilt on (II) ning hääldatakse kui (j), selline nähtus kannab nime yeismo. 


Hispaania keele dialektid 





Astuuria dialekt 


Geograafiliselt eristatakse kolme dialekti - lääne-, kesk- ja idakeelt, mille nimetus sõltub sellest, kus seda 
räägitakse. Sünonüümid Astuuriaga on järgmised: bable, asturiano y leones. Seda mõju ei leia ainult 
Hispaanias, vaid ka Miranda do Douros, Portugalis, kus see on ametlikult tunnustatud. Mõned astuuria keele 
fonoloogilised omadused (võrdlus kastiilia keelega): 

■ lõppvokaalide sulgemine (e -> i, o -> u): nenu (nino), saltu (salto) või estien (este); 

■ täishäälikute (i) ja (1) sisestamine enne viimast vokaali: fufu-fue, blandlu-blando\ 

■ ladina konsonantliku rühma säilimine: palumbu-paloma\ 

■ konsonantühendi mbr lühendamine (m)-iks: hombre -> home, lumbre -> lume 

■ hääliku (n) palataliseerimine (hääldamine hääliku suulaelähedases keeleasendis^ 24 ]): nariz- 
nariz\ nalga-nalga ; 

■ hääliku (I) palataliseerimine: lluna-luna] lllchl-leche: 

■ artiklikasutus omastava asesõnaga: a la ml casa ; 

■ mitmuse -as asemel -es: les cases, les vaques (kastiilia keeles las casas, las vacas)J 25 l 


Aragoni dialekt 

Aragoni dialekti on räägitud Aragonose Püreneede piirkondades. Mõned fonoloogilised tunnused, mis 
kinnitavad ladina päritolu, on järgmised: 

■ ei hääldata sõnaalgulist f-i: farina-harina ; 

■ helitud konsonandid p, t, k: marito (marldo); napo (nabo)\ 

■ säilitatakse esialgsed rühmad -pl, -cl ja -fl: plover (llover), clamar (llamar) ja flamaradapor 
(llamarada): 

■ sõnalõpu -ico kasutamine: gatlco, clellco\ 

■ metatees: probe-pobre; pedrlcar-predlcarp 5 ^ 

■ Prosoidi aktsendi muutus (prosoidi aktsent on silbi hääldamise üks variant): catolfco-catöllco; 
arbõles-ärboles. I 2 51 


Leoni dialekt 

■ Ei esine ye/smo-nähtust; 

■ erisused /sl ja IQI vahel; 

■ hääliku (d) osaline kaotamine: canta(d)o ;t 25 ] 

■ lihtsustatud kaashäälikuühendite p, t, k kasutamine: corruto (corrupto); perfeto (perfecto )\ 25 ^ 

Kastiilia dialekt 

Peamine tunnus, mis eristab kastiilia dialekti, on kalduvus muuta kaashäälikute gruppe, näiteks /kt/ (/0t/); 
a0to/ (/akto/). Häälikut (d) hääldatakse pehmelt, mis on tingitud Kastiilia elanike kõnemaneerist: /madriQ/ 
(Madrid); /dediO/ (decid)) 2 ^ 


Hispaania (kastiilia) kirjakeel põhineb Kastiilia murdel. See on üldiselt arusaadav kõikidele hispaania keele 
kõnelejatele.!^] 




Hispaania lõunamurded 

On iseloomulikke tunnuseid, mis eristavad lõunapoolseid murdeid põhjapoolsetest. Need on järgmised: 

■ kaashäälikute nõrgendamine: comer-come; vender-vende; animal-animä; Madrid-Madrl] 

■ Yelsmo - ei eristata foneeme lj/ ja /Ä/; 

■ osasid sõnu hääldatakse häälikute Isi, Idl ja/0/ puhul nii, nagu oleks tegemist raske 
hingamisega [ma'dri] (Madrid). S-i püüdlus põhjustab kaashäälikute geminatsiooni (geminaat- 
pikk konsonant, mis hääldamisel jaguneb kahte silpi L 28 ]), mis on omavahel kontaktis: abysmal 
[a'bimmal]\ 29 ] 


Andaluusia dialekt 

Andaluusia dialektile iseloomulikud tunnused: 

■ seseo ja ceceo nähtused: seseo eksisteerib Andaluusia lääne- ja keskosas. Andaluusia 
põhjapiirkond eristab foneeme /s/ja/0/, samal ajal on see ühenduses lõunaosaga, kus 
domineerib ceceo; 

■ (X)-i hääldamine (ortograafiline (h)): coger [ko'he]] 

■ (D) intervokaali kaotamine: comido [ko'mio]; comprado [komprao]] 

■ be/ieo-nähtus: hääliku (s) asemel hääldatakse silbi alguses [h]: sl[hi]; demasiado 
[dema'hiao ]\ 29 1 

Nende tegurite tõttu on andaluusia dialekti kõla teiste dialektidega võrreldes palju pehmem ja voolavam. 

Extremadura dialekt 

Jagatakse fonee t ilisi tunnuseid, mida varem näidati (x)-i hääldamise kaudu või toetuti ladina (f)-le (mida 
hääldamisel ei kasutata). Extremadura dialekt on vastupidine aragoni dialektile, mis säilitab hääliku (d). 
Lisaks võib Extremaduras kohata seseo-nähtustJ 30 ^ 

Murda dialekt 

Murcias, nagu ka Extremaduras, jagatakse eespool nimetatud foneetilisi tunnuseid (näiteks hääliku (x) 
kasutamine). Lisaks esineb Murcias intervokaalse (d) kadumine (Granada -> Gra/W 31 '), yelsmo ning 
seseo (piirkonna lõunaosas) J 32 ^ 

Kanaari saarte dialekt 

Kanaari saarte dialekt erineb teistest hääletu postalveolaarse afrikaadi [t J] häälduse poolest, mis kõlab nagu 
[tjj. Selge näide on sõna muchacho (poiss), mida hääldatakse [mu'ticitjo] või [ muyayo]. Samuti 
eksisteerivad Kanaari saartel seseo ja yelsmo. 

Hispaania Kanaari saarte dialekt sarnaneb Kariibi mere hispaaniakeelse murdega, mida iseloomustab 
hingatud (s), kaashäälikud ja (h) hääldusJ 33 ^ 


Gibraltari dialekt 



Gibraltaril levinud llanito dialekt on kombinatsioon Andaluusia hispaania keelest ja Briti inglise keelest. 
Gibraltari ja Briti ülemereterritooriumide olemasolu tõttu on tagajärjeks omapärane keelekombi natsioon J 34 ' 


Hispaania keel Eestis 


Eestis on võimalik hispaania filoloogiat õppida bakalaureuseõppes peaerialana Tallinna ülikoolis^ 4 ' ja Tartu 
ülikoolis'- 36 ^. Lisaks on Tallinnas kaks keeltekooli, mis on spetsialiseerunud ainult hispaania keelele - 
Hispaania Maja^ 37 ^ ja Centro Picasso^- 38 l Hispaania keel on ka paljude keeltekoolide õppekavas. 

Vaata ka 

